《忆浮家洞》
宋代·林亦之

万竹苍苍乌鸟啼，一江渺渺薜萝西。
幽怀动处兰初长，好句来时月已低。
年岁却从为客尽，家书长是倩人题。
疎钟日落孤村立，秋燕梁空归思迷。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。